APSTIPRINĀTS

2017.gada 19.maijā

Veikt grozījumus 2016.gada 1.jūnija darbības programmas “Izaugsme un nodarbinātība” 3.1.1.specifiskā atbilstības mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.5.pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” projektu iesniegumu atlases nolikumā (turpmāk – projektu iesniegumu atlases nolikums):

1. izteikt projektu atlases nolikumā sadaļu “Finanšu nosacījumi” šādā redakcijā:

|  |  |
| --- | --- |
| Finanšu nosacījumi | SAM pasākuma ietvaros plānotais Eiropas Reģionālās attīstības fonda (turpmāk – ERAF) finansējums ir 25 130 687 *euro* un privātais līdzfinansējums ne mazāk kā 21 750 000 *euro.*  SAM pasākuma ietvaros **pieejamais ERAF finansējums ir 23 597 835 *euro*** (ņemot vērā snieguma rezervi)*.*  Vienam plānošanas reģionam pieejamais ERAF finansējums ir **4 719 567 *euro***. Rīgas pilsētai pasākuma ietvaros nav pieejams ERAF finansējums.  Piešķirtā finansējuma ietvaros vidēji vienas jaunizveidotas darbavietas radīšanai infrastruktūrā jāiegulda ne vairāk kā 41 000 *euro* ERAF finansējuma.  Maksimālā atbalsta intensitāte lielajiem komersantiem ir 35% un sīkajiem (mikro), mazajiem un vidējiem komersantiem (turpmāk – MVK) ir 45% no projekta kopējām attiecināmajām izmaksām, nepieciešamais līdzfinansējums – savi resursi vai ārējais finansējums, kas nav saistīts ar jebkādu komercdarbības atbalstu - vismaz 25% no projekta kopējām attiecināmajām izmaksām.  Izmaksas ir attiecināmas, ja tās ir radušās ne agrāk kā pēc projekta iesnieguma iesniegšanas sadarbības iestādē, izņemot MK noteikumu 19.4.apakšpunktā minētās izmaksas, ievērojot MK noteikumu 20.punkta nosacījumus. |